สรุปภาวะตลาดต่างประเทศ ประจำวันที่ 22 ม.ค. 2564
สรุปภาวะตลาดต่างประเทศ ประจำวันที่ 22 ม.ค. 2564
25 ม.ค. 2564

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (22 ม.ค.) เนื่องจากนักลงทุนวิตกเกี่ยวกับผลกระทบทางเศรษฐกิจจากจำนวนผู้ติดเชื้อโควิด-19 ที่ยังคงเพิ่มขึ้นอย่างต่อเนื่อง และการบังคับใช้มาตรการล็อกดาวน์ในสหรัฐ นอกจากนี้ นักลงทุนยังกังวลเกี่ยวกับการผลักดันมาตรการกระตุ้นเศรษฐกิจของประธานาธิบดีโจ ไบเดนด้วย หลังจากที่มีรายงานว่า วุฒิสภาสหรัฐคัดค้านมาตรการดังกล่าว
ดัชนีเฉลี่ยอุตสาหกรรมดาวโจนส์ปิดที่ 30,996.98 จุด ลดลง 179.03 จุด หรือ -0.57% และดัชนี S&amp;P500 ปิดที่ 3,841.47 จุด ลดลง 11.60 จุด หรือ -0.30% ขณะที่ดัชนี Nasdaq ปิดที่ 13,543.06 จุด เพิ่มขึ้น 12.15 จุด หรือ +0.090%
 
ตลาดหุ้นยุโรปปิดปรับตัวลงเมื่อวันศุกร์ (22 ม.ค.) โดยถูกกดดันจากการเปิดเผยข้อมูลเศรษฐกิจเดือนม.ค.ที่อ่อนแอในยูโรโซน และการกำหนดมาตรการล็อกดาวน์ที่เข้มงวดเพื่อควบคุมการแพร่ระบาดของโรคโควิด-19 ส่งผลกระทบต่อธุรกิจจำนวนมากในยุโรป
ดัชนี Stoxx Europe 600 ปิดตลาดที่ระดับ 408.54 จุด ลดลง 2.35 จุด หรือ -0.57%
ดัชนี CAC-40 ตลาดหุ้นฝรั่งเศสปิดที่ 5,559.57 จุด ลดลง 31.22 จุด หรือ -0.56%, ดัชนี DAX ตลาดหุ้นเยอรมนีปิดที่ 13,873.97 จุด ลดลง 32.70 จุด หรือ -0.24% และดัชนี FTSE 100 ตลาดหุ้นลอนดอนปิดที่ 6,695.07 จุด ลดลง20.35 จุด หรือ -0.30%
 
ตลาดหุ้นลอนดอนปิดปรับตัวลงเมื่อวันศุกร์ (22 ม.ค.) โดยถูกกดดันจากการเปิดเผยข้อมูลเศรษฐกิจที่อ่อนแอของอังกฤษ ซึ่งเป็นผลกระทบจากมาตรการล็อกดาวน์ล่าสุดเพื่อควบคุมการแพร่ระบาดของโรคโควิด-19
ดัชนี FTSE 100 ตลาดหุ้นลอนดอนปิดที่ 6,695.07 จุด ลดลง 20.35 จุด หรือ -0.30%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (22 ม.ค.) เนื่องจากนักลงทุนวิตกเกี่ยวกับแนวโน้มอุปสงค์น้ำมันที่อ่อนแอลง และปริมาณสต็อกน้ำมันดิบของสหรัฐที่เพิ่มขึ้นเกินคาดในสัปดาห์ที่ผ่านมา
สัญญาน้ำมันดิบ WTI ส่งมอบเดือนมี.ค. ลดลง 86 เซนต์ หรือ 1.6% ปิดที่ 52.27 ดอลลาร์/บาร์เรล และปรับตัวลง 0.3% ในรอบสัปดาห์ที่ผ่านมา
สัญญาน้ำมันดิบเบรนท์ (BRENT) ส่งมอบเดือนมี.ค. ลดลง 69 เซนต์ หรือ 1.2% ปิดที่ 55.41 ดอลลาร์/บาร์เรล แต่ปรับตัวขึ้น 0.6% ในรอบสัปดาห์ที่ผ่านมา
 
สัญญาทองคำตลาดนิวยอร์กปิดลบเมื่อวันศุกร์ (22 ม.ค.) เนื่องจากการแข็งค่าของดอลลาร์ได้ลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่นๆ
สัญญาทองคำตลาด COMEX (Commodity Exchange) ส่งมอบเดือนก.พ. ลดลง 9.7 ดอลลาร์ หรือ 0.52% ปิดที่ 1,856.2 ดอลลาร์/ออนซ์ แต่ปรับตัวขึ้น 1.4% ในรอบสัปดาห์นี้
สัญญาโลหะเงินส่งมอบเดือนมี.ค. ลดลง 29.8 เซนต์ หรือ 1.15% ปิดที่ 25.556 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 16.4 ดอลลาร์ หรือ 1.45% ปิดที่ 1,111.6 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 9.90 ดอลลาร์ หรือ 0.4% ปิดที่ 2,365.20 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (22 ม.ค.) เนื่องจากนักลงทุนพากันเข้าซื้อดอลลาร์ในฐานะที่เป็นสกุลเงินปลอดภัย ท่ามกลางความวิตกเกี่ยวกับผลกระทบทางเศรษฐกิจที่เกิดจากการแพร่ระบาดเพิ่มขึ้นของโรคโควิด-19 และการดำเนินมาตรการล็อกดาวน์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.13% แตะที่ 90.2400 เมื่อวันศุกร์
ดอลลาร์สหรัฐแข็งค่าเมื่อเทียบกับเงินเยน ที่ระดับ 103.83 เยน จากระดับ 103.51 เยน, ดอลลาร์แข็งค่าเมื่อเทียบกับฟรังก์สวิส ที่ระดับ 0.8860 ฟรังก์ จากระดับ 0.8852 ฟรังก์ และดอลลาร์แข็งค่าเมื่อเทียบกับดอลลาร์แคนาดา ที่ระดับ 1.2728 ดอลลาร์แคนาดา จากระดับ 1.2628 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.2166 ดอลลาร์ จากระดับ 1.2159 ดอลลาร์, เงินปอนด์อ่อนค่าลงแตะที่ระดับ 1.3681 ดอลลาร์ จากระดับ 1.3725 ดอลลาร์ และดอลลาร์ออสเตรเลียอ่อนค่าลงสู่ระดับ 0.7717 ดอลลาร์สหรัฐ จากระดับ 0.7761 ดอลลาร์สหรัฐ